Ek tel nie die ure nie, tensy hulle mooi is | Netwerk24
Ek tel nie die ure nie, tensy hulle mooi is
Deur Japie, Bloemfontein 19 Oktober 2018 00:00
Ek het baie respek vir die Latiniste onder ons mense.
As ek aan kenners van Latyn dink, dink ek aan mense soos wyle prof. Boelie Wessels, ’n gewese buurman van my en professor in Romeins-Hollandse reg aan die Universiteit van die Vrystaat, asook aan wyle oudminister Pik Botha.
Botha het in sy laaste onderhoud met die Rapport-joernalis Hanlie Retief ’n inskripsie op Romeinse sonwysers aangehaal: Pereunt et imputantur (die ure wat ek afgemeet het, was nie tevergeefs nie, dis in berekening gebring).
Ek het maar erg gesukkel met Latyn op skool.
Ons skoolhoof, wat dit vir ons as vak aangebied het, was ’n wonderlike mens en net hierdie leerling was sukkelend.
Ek het dié taal egter bewonder. Ek het darem ’n paar frases onthou.
Die een, wat ook op ’n sonwyser geskryf is, is: Horas non numero nisi serenas (ek tel net die mooi ure, of direk vertaal: ek tel nie die ure nie, tensy hulle mooi is).
Meer oor: Hanlie Retief | My Stem